Althing

Althing je názov islandského parlamentu (prvého politického a zákonodarného zhromaždenia v Európe). Doklad o jeho existencii máme už z roku 930, keď sa konal na pláni Þingvellir snem náčelníkov dedín. Prvým „predčítačom zákonov“ (lögsögumaður) sa stal muž menom Úlfjótur. Rozhodnutím Althingu bolo prijaté kresťanstvo v roku 999 – 1000. V trinástom storočí však jeho moc slabne a v roku 1271 už zákonodarnú moc nemá.

V roku 1800 bol zrušený a znovu obnovený bol až v roku 1843 a bol zvolaný až po ďalších dvoch rokoch. V roku 1920 Island prijal novú ústavu a Althingu bola navrátená zákonodarná moc – tu si zachoval až dodnes.

Zdroj 

 
Island
Reykjavík
Jednokomorové parlamenty